Repera P Diddyja uhitila je kalifornijska policija pod optužbom da je sinova trenera udario utegom iz teretane.Nitko nije teže ozlijeđen, a Combs je platio jamčevinu i pušten je iz okružnog zatvora u Los Angelesu. Čeka ga suđenje zbog napada smrtonosnim oružjem.Reper, pravim imenom Sean Combs, ima sina Justina koji igra u ekipi američkog nogometa. Svađa se dogodila u uredu pomoćnog trenera UCLA Sala Alosija, a navodno je trener na utakmici na kojoj je bio i P Diddy, uporno vikao na Justina Combsa. Reper je poslije utakmice navalio na trenera i napao ga utegom.Policajci sa sveučilišta UCLA u Los Angelesu kažu da su morali intervenirati u svađi u fakultetskoj teretani. "Riječ je o žalosnom incidentu", rekao je footballski trener Jim Mora u priopćenju. "Policija u kampusu nastavlja istragu, ali dopustimo da institucije odrade svoj posao i zasad se suzdržimo od komentara".P Diddy je 45-godišnji reper koji djeluje već 25 godina, prije je bio poznat kao Puff Daddy, a sudjelovao je u pokretanju karijera uspješnih izvođača poput Notorious BIG, Mary J Blige i Mariah Carey.

(H)